**รายงานการประชุมสภาองค์การบริหารส่วนตำบลชีวานสมัยสามัญ สมัยที่ 1**

**ครั้งที่ 1 / 2565 ประจำปี พ.ศ. 2565**

# **วันจันทร์ที่ 14 กุมภาพันธ์ พ.ศ. 25๖5 เวลา 10.30 น.**

**ณ ห้องประชุมสภาองค์การบริหารส่วนตำบลชีวาน**

## **ผู้เข้าประชุม**

|  |  |  |  |
| --- | --- | --- | --- |
| 1. | นายเฉลียว | ชูแสง | ประธานสภา อบต |
| 2. | นายประทวน | ปลั่งกลาง | รองประธานสภา อบต |
| 3. | นายราเชนทร์ | เพียรดี | เลขานุการสภา อบต |
| 4. | นายจำลอง | แฟนพิมาย | สมาชิกสภา อบต. |
| 5. | นางนิตยา | ไหวพริบ | สมาชิกสภา อบต. |
| 6. | นายสุรัช | ประสมทรัพย์ | สมาชิกสภา อบต. |
| 7. | นายเรืองศักดิ์ | แดนสันเทียะ | สมาชิกสภา อบต. |
| 8. | นายสุพจน์ | สินสวัสดิ์ | สมาชิกสภา อบต. |
| 9. | นายบุญวิจิต | คิดเห็น | สมาชิกสภา อบต. |
| 10. | นายสามารถ | ประสมสัตย์ | สมาชิกสภา อบต. |
| 11. | นายประสิทธิ์ | อยากดี | สมาชิกสภา อบต. |

ผู้เข้าร่วมประชุม

1. นายพงษ์ สินสวัสดิ์ นายกองค์การบริหารส่วนตำบลชีวาน
2. นายสมพัฒ สินสวัสดิ์ รองนายกองค์การบริหารส่วนตำบลชีวาน
3. นางเสาวนีย์ เสริมนอก รองนายกองค์การบริหารส่วนตำบลชีวาน
4. นายสายันต์ น้อยการนา เลขานุการนายกองค์การบริหารส่วนตำบลชีวาน
5. นางธัญชนก สันชัย นักวิเคราะห์นโยบายและแผน
6. นางพิไลวรรณ ฉายพิมาย ผู้อำนวยการกองคลัง
7. นางสาวเฉลิมพร ด่านกระโทก ผู้ช่วยเจ้าหน้าที่ธุรการ
8. นายปภาณ คู่พิมาย นักการภารโรง
9. นายนิธิทัศน์ จรรยาศิริ ผู้ใหญ่บ้าน หมู่ที่ 6
10. นายชนวน ตรวจนอก ผู้ใหญ่บ้าน หมู่ที่ 7

นายราเชนทร์ เพียรดี ก่อนเวลา 10.30 น.


เลขานุการสภา ฯ - ขอเชิญสมาชิกสภา ฯ และผู้เข้าร่วมประชุมเข้าห้องประชุม จะได้ดำเนินการตามระเบียบ วาระการประชุม

เมื่อเวลา 10.30 น. ได้เชิญนายเฉลียว ชูแสง ประธานสภาองค์การบริหารส่วนตำบล

ชีวาน จุดธูปเทียนบูชาพระรัตนตรัยและขอเชิญประธานสภา ฯ นำสวดมนต์ไหว้พระพร้อมกันกับผู้เข้าร่วมประชุม

* อ่านประกาศสภาองค์การบริหารส่วนตำบลชีวาน

เรื่อง เรียกประชุมสภาองค์การบริหารส่วนตำบลชีวาน สมัยสามัญ สมัยที่ 1 ประจำปี 2565



**ประกาศสภาองค์การบริหารส่วนตำบลชีวาน**

**เรื่อง เรียกประชุมสภาองค์การบริหารส่วนตำบลชีวาน**

**สมัยสามัญ สมัยที่ ๑ ประจำปี ๒๕๖๕**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

ตามมติที่สภาองค์การบริหารส่วนตำบลชีวานครั้งแรก เมื่อวันพฤหัสบดีที่ ๖ เดือน มกราคม พ.ศ. ๒๕๖๕ ได้กำหนดการประชุมสภาองค์การบริหารส่วนตำบลชีวาน สมัยสามัญ สมัยที่ ๑ ประจำปี ๒๕๖๕ ระหว่างวันที่ ๑ - ๑๕ กุมภาพันธ์ ๒๕๖๕ มีกำหนด ๑๕ วัน นั้น

อาศัยระเบียบกระทรวงมหาดไทย ว่าด้วยข้อบังคับการประชุมสภาท้องถิ่น

พ.ศ. ๒๕๔๗ แก้ไขเพิ่มเติม ( ฉบับที่ ๒ ) พ.ศ. ๒๕๕๔ ข้อ ๒๐ และ ข้อ ๒๒ จึงขอ

แจ้งให้สมาชิกสภาองค์การบริหารส่วนตำบลชีวานทราบว่าจะมีการประชุมสภา สมัยสามัญ

สมัยที่ ๑ ประจำปี ๒๕๖๕ ระหว่างวันที่ ๑ - ๑๕ กุมภาพันธ์ ๒๕๖๕ หากสมาชิกสภา

ท่านใดประสงค์จะเสนอญัตติ หรือกระทู้ ให้ดำเนินการตามระเบียบกระทรวงมหาดไทย

ว่าด้วยข้อบังคับการประชุมสภาท้องถิ่น พ.ศ. ๒๕๔๗ และแก้ไขเพิ่มเติม ( ฉบับที่ ๒ )

พ.ศ. ๒๕๕๔ ข้อ ๓๘

จึงประกาศมาให้ทราบโดยทั่วกัน

ประกาศ ณ วันที่ ๒๕ เดือนมกราคม พ.ศ. ๒๕๖๕

ลงชื่อ นายเฉลียว ชูแสง

( นายเฉลียว ขูแสง )

ประธานสภาองค์การบริหารส่วนตำบลชีวาน

นายเฉลียว ชูแสง ได้กล่าวเปิดการประชุมและดำเนินการประชุมตามระเบียบวาระการประชุมโดยมี

ประธานสภา รายละเอียดดังนี้

**ระเบียบวาระที่ 1** **เรื่องที่ประธานแจ้งต่อที่ประชุม**

นายเฉลียว ชูแสง ได้แจ้งในที่ประชุมทราบ โดยมีรายละเอียด ดังนี้

ประธานสภา 1. โครงการอบรมสัมมนาเชิงวิชาการเพื่อพัฒนาศักยภาพผู้บริหาร เจ้าหน้าที่

สมาชิกสภาขององค์กรปกครองส่วนท้องถิ่น อำเภอพิมาย จังหวัดนครราชสีมา

ระหว่างวันที่ 23 – 25 กุมภาพันธ์ พ.ศ. 2565 ณ โรงแรมแมนดาริน โกเด้น

วัลเล่ย์ เขาใหญ่ แอนด์ รีสอร์ท อำเภอปากช่อง จังหวัดนครราชสีมา

2. โครงการแข่งขันกีฬาประชาชนระหว่างองค์กรปกครองส่วนท้องถิ่นอำเภอพิมาย ครั้งที่ 16 ระหว่างวันที่ 12 – 18 มีนาคม 2565 ณ สนามกีฬาโรงเรียนนิคมพิมายศึกษา ตำบลนิคมสร้างตนเอง อำเภอพิมาย จังหวัดนครราชสีมา

ขอแจ้งให้สมาชิกสภาทุกท่านเข้าร่วมกิจกรรมดังกล่าวโดยพร้อมเพียง

ที่ประชุม รับทราบ

-3-

**ระเบียบวาระที่ ๒** **รับรองรายงานการประชุมสภา ฯ สมัยวิสามัญ สมัยที่ ๑ วันอังคารที่ 11 มกราคม**

**2565**

นายเฉลียว ชูแสง เรียนท่านสมาชิกสภาทุกท่าน ต่อไปนี้เป็นการรับรองรายงานการประชุมสภาองค์การ

ประธานสภา องค์การบริหารส่วนตำบลชีวานสมัยวิสามัญ สมัยที่ ๑ วันอังคารที่ 11 เดือนมกราคม ๒๕65 ขอเชิญเลขานุการสภาได้อ่านรายงานการประชุมสภา ฯ

นายราเชนทร์ เพียรดี เรียนสมาชิกสภาทุกท่าน รายงานการประชุมสภาองค์การบริหารส่วนตำบลชีวาน

เลขานุการสภา สมัยวิสามัญ สมัยที่ ๑ วันอังคารที่ 11 เดือนมกราคม ๒๕65 รายละเอียดังต่อไปนี้

ระเบียบวาระที่ ๑ เรื่องที่ประธานแจ้งให้ที่ประชุมทราบ ด้วยชมรม STRONG ต้านทุจริตประเทศไทย ได้มาชี้แจงวัตถุประสงค์ของชมรม

ระเบียบวาระที่ ๒ รับรองรายงานการประชุมสภาองค์การบริหารส่วนตำบลครั้งแรก มติที่ประชุมรับรอง 9 เสียง ไม่รับรอง - เสียง งดออกเสียง 1 เสียง

ระเบียบวาระที่ ๓ กระทู้ถาม ที่ประชุม - ไม่มี –

ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณาแล้วเสร็จ

ที่ประชุม - ไม่มี –

ระเบียบวาระที่ 5 เรื่องที่เสนอใหม่

5.1 การแถลงนโยบายของนายกองค์การบริหารส่วนตำบลชีวาน

ที่ประชุม รับทราบ

5.2 พิจารณาคัดเลือกตัวแทนสมาชิกสภาเพื่อร่วมเป็นคณะกรรมการกองทุนหลักประกันสุขภาพ ที่ประชุมคัดเลือก

1. นายเรืองศักดิ์ แดนสันเทียะ สอบต หมู่ 5

2. นายจำลอง แฟนพิมาย สอบต. หมู่ 1

5.3 พิจารณาคัดเลือกตัวแทนสมาชิกสภาเพื่อร่วมเป็นคณะกรรมการพัฒนาองค์การบริหารส่วนตำบลชีวาน ที่ประชุมคัดเลือก

1. นายสุรัช ประสมทรัพย์ สอบต หมู่ 4

2. นายประสิทธิ์ อยากดี สอบต. หมู่ 10

3. นายบุญวิจิต คิดเห็น สอบต. หมู่ 8

5.4 พิจารณาคัดเลือกตัวแทนสมาชิกสภาเพื่อร่วมเป็นคณะกรรมการติดตามและประเมินผลแผนพัฒนา ที่ประชุมคัดเลือก

1. นายจำลอง แฟนพิมาย สอบต หมู่ 1

2. นายสุพจน์ สินสวัสดิ์ สอบต หมู่ 6

3. นางนิตยา ไหวพริบ สอบต หมู่ 2

โดยมีรายละเอียดดังเอกสารที่ได้จัดทำให้สมาชิกสภาทุกท่านเรียบร้อยแล้วนั้น

นายเฉลียว ชูแสง ขอเชิญสมาชิกสภาทุกท่านได้พิจารณา ท่านใดต้องการแก้ไขหรือเปลี่ยนแปลงข้อความใดๆ ในรายงานการประชุมสภา ขอเชิญเสนอได้ ถ้าไม่มี ผมขอมติที่ประชุมว่ารับรองหรือไม่ หากรับรองโปรดยกมือขึ้น

มติที่ประชุม รับรอง 9 เสียง ไม่รับรอง - เสียง งดออกเสียง 1 เสียง

-4-

**ระเบียบวาระที่ 3** **กระทู้ถาม**

นายเฉลียว ชูแสง ไม่มีการเสนอญัตติ

ประธานสภา

ที่ประชุม รับทราบ

**ระเบียบวาระที่ 4** **เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

นายเฉลียว ชูแสง - ไม่มี -

ประธานสภา

ที่ประชุม รับทราบ

**ระเบียบวาระที่ 5** **เรื่องที่เสนอใหม่**

* 1. **เพื่อรับทราบรายงาน****การติดตามและประเมินผลแผนพัฒนาท้องถิ่น ประจำปี พ.ศ. 2564**

นายเฉลียว ชูแสง ขอเชิญ นายราเชนทร์ เพียรดี เลขานุการสภาได้ชี้แจงข้อกฎหมาย

ประธานสภา

นายราเชนทร์ เพียรดี ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น เลขานุการสภา พ.ศ. 2561 ฉบับที่ ๓ ข้อ 12 ให้ยกเลิกความใน ( 3 ) ของข้อ 29 กระทรวงมหาดไทย

ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 ซึ่งแก้ไขเพิ่มเติมโดยระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น ( ฉบับที่ 2 ) พ.ศ. 2559 และให้ใช้ความต่อไปนี้แทน ( 3 ) รายงานผลและเสนอความเห็นซึ่งได้จากการติดตามและประเมินผลแผนพัฒนาท้องถิ่นต่อผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาท้องถิ่นให้ประชาชนในท้องถิ่นทราบในที่เปิดเผยภายในสิบห้าวันแต่วันรายงานผลและเสนอความเห็นดังกล่าว และต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี

ที่ประชุม รับทราบ

นายเฉลียว ชูแสง ขอเชิญ นายพงษ์ สินสวัสดิ์ นายกองค์การบริหารส่วนตำบลชีวานได้รายงานการติดตาม

ประธานสภา และประเมินผลแผนพัฒนาท้องถิ่น ประจำปี พ.ศ. 2564 ให้สภา ฯ รับทราบ

นายพงษ์ สินสวัสดิ์ เรียนท่านประธานสภาและสมาชิกสภา ฯ ทุกท่าน ผมนายพงษ์ สินสวัสดิ์ นายกองค์การ

นายก. อบต.ชีวาน บริหารส่วนตำบลชีวาน ขอรายงานผลการติดตามและประเมินผลแผนพัฒนา

พ.ศ. 2564 ของคณะกรรมการ ฯ รายละเอียดดังต่อไปนี้

**รายงานผลการติดตามและประเมินผลแผนพัฒนาของคณะกรรมการติดตามและประเมินผลแผนพัฒนา ฯ**

**ประจำปีงบประมาณ พ.ศ. 2564**

**ขององค์การบริหารส่วนตำบลชีวาน อำเภอพิมาย จังหวัดนครราชสีมา**

**เรียน ประธานสภาองค์การบริหารส่วนตำบลชีวาน**

ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น ( ฉบับที่ 3 ) พ.ศ. 2561 ข้อ 12 ( 3 ) ให้รายงานผลและเสนอความเห็นซึ่งได้จากการติดตามและประเมินผลแผนพัฒนาท้องถิ่นต่อผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่นพร้อมทั้ง

-5-

ประกาศผลการติดตามและประเมินผลแผนพัฒนาท้องถิ่นให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าว และต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี

โดยให้คณะกรรมการติดตามและประเมินผลแผนได้ดำเนินการติดตามและประเมินผลแผนพัฒนาเสร็จเรียบร้อยแล้ว จึงขอรายงานผลพร้อมทั้งความเห็นซึ่งได้จากการติดตามและประเมินผลแผนพัฒนาของคณะกรรมการ ฯ ต่อสภาองค์การบริหารส่วนตำบล ดังต่อไปนี้

การรายงานผลการติตดามและประเมินผลแผนพัฒนา ประจำปีงบประมาณ พ.ศ. 2564 ขององค์การบริหารส่วนตำบลชีวาน อำเภอพิมาย จังหวัดนครราชสีมา ซึ่งได้จำแนกการพัฒนาออกเป็น 4 ยุทธศาสตร์ 10 แผนงาน ตามกรอบยุทธศาสตร์การพัฒนาขององค์กรปกครองส่วนท้องถิ่น สอดคล้องกับยุทธศาสตร์ชาติ 20 ปี นโยบายของรัฐบาล ยุทธศาสตร์จังหวัดนครราชสีมา ( พ.ศ. 2561 – 2565 ) ยุทธศาสตร์การพัฒนาของอำเภอพิมาย

**สรุปแผนพัฒนาท้องถิ่น**

* จำนวนโครงการที่ปรากฏอยู่ในแผนพัฒนา ประจำปี พ.ศ. 256๔ มีจำนวน 72 โครงการ
* จำนวนโครงการ / กิจกรรมที่บรรจุในข้อบัญญัติงบประมาณรายจ่ายประจำปี พ.ศ .2564 มีจำนวน 46 โครงการ

คิดเป็นร้อยละ 63.88

* จำนวนโครงการ / กิจกรรมที่ได้ปฏิบัติในปีงบประมาณรายจ่ายประจำปี พ.ศ. 2564 มีจำนวน 32 โครงการ

คิดเป็นร้อยละ 44.44

**ข้อเสนอแนะและข้อสังเกต**

**ของคณะกรรมการติดตามและประเมินผลแผนพัฒนาขององค์การบริหารส่วนตำบลชีวาน**

1. ควรบรรจุโครงการและงบประมาณในแผนพัฒนาท้องถิ่น ฯ ให้เหมาะสม สอดคล้องกับงบประมาณที่ได้รับจัดสรร และความสามารถในการเร่งรัดการเบิกจ่ายงบประมาณ เพ่อให้การคิดคำนวณร้อยละทีคะแนนที่เพิ่มมากขึ้น และการดำเนินงานมีประสิทธิภาพมากขึ้น
2. การประชาสัมพันธ์ข้อมูลข่าวสารการดำเนินงานและควรเปิดโอกาสให้ประชาชนเข้ามามีส่วนร่วมในการติดตามและประเมินผลโครงการในแต่ละปีมากขึ้น เพื่อความโปร่งใสในการดำเนินงาน
3. ตัวเลขร้อยละและจำนวนโครงการที่มีตัวเลขน้อย เนื่องจากงบประมาณส่วนใหญ่ต้องการจัดสรรเงินงบประมาณและอุดหนุน จึงจะสามารถดำเนินการได้ รวมทั้งในปีงบประมาณ พ.ศ. 2564 ประสบกับปัญหาการแพร่ระบาดของไวรัสโคโรน่า ( Covid – 19 ) ทำให้หลายโครงการจะต้องยกเลิกการดำเนินงาน
4. จำนวนโครงการในแผนพัฒนา ฯ ไม่ได้นำไปบรรจุในข้อบัญญัติงบประมาณรายจ่ายประจำปีทั้งหมด เนื่องจากงบประมาณที่ได้รับการจัดสรรมีข้อจำกัด ทำให้ประสิทธิภาพจำนวนร้อยละต่ำ

รายละเอียดผลการติดตามและประเมินผลแผนพัฒนา ประจำปีงบประมาณ พ.ศ. 2564 รายละเอียดตามสิ่งที่ส่งมาด้วย

-6-

นายเฉลียว ชูแสง มีท่านใดจะสอบถามหรือไม่

ประธานสภา

ที่ประชุม ไม่มี

นายเฉลียว ชูแสง หากไม่มี ในวาระนี้เป็นการรายงานผลเพื่อทราบ

ประธานสภา

* 1. **เพื่อรับทราบรายงานงบแสดงสถานะทางการเงิน ประจำปี 2564**

นายเฉลียว ชูแสง ขอเชิญ นายราเชนทร์ เพียรดีเลขานุการสภาได้ชี้แจงข้อกฎหมาย

ประธานสภา

นายราเชนทร์ เพียรดี ระเบียบกระทรวงมหาดไทยว่าด้วยการวิธีการงบประมาณขององค์กรปกครองส่วน

เลขานุการสภา ท้องถิ่น พ.ศ. 2563 หมวด 6 การรายงาน ข้อ 39 เมื่อสิ้นปีงบประมาณให้องค์กรปกครองส่วนท้องถิ่นประกาศรายงานการรับ-จ่ายเงินประจำปีที่สิ้นสุดนั้น ทั้งงบประมาณรายจ่ายและเงินนอกงบประมาณไว้โดยเปิดเผย ณ สำนักงานองค์กรปกครองส่วนท้องถิ่น เพื่อให้ประชาชนทราบภายในกำหนดสามสิบวัน

ที่ประชุม รับทราบ

นายเฉลียว ชูแสง ขอเชิญ นายพงษ์ สินสวัสดิ์ นายกองค์การบริหารส่วนตำบลชีวานได้รายงานงบ

ประธานสภา แสดงสถานะทางการเงิน ประจำปี 2564

นายพงษ์ สินสวัสดิ์ เรียนท่านประธานสภาและสมาชิกสภา ฯ ทุกท่าน ผมนายพงษ์ สินสวัสดิ์ นายกองค์การ

นายก. อบต.ชีวาน บริหารส่วนตำบลชีวาน ขอรายงานงบแสดงสถานะทางการเงิน ประจำปี 2564

รายละเอียดดังดังนี้

**รายงานรายรับ - จ่ายจริง**

**ประจำปีงบประมาณ พ.ศ. 2564**

**องค์การบริหารส่วนตำบลชีวาน อำเภอพิมาย จังหวัดนครราชสีมา**

**เรียน ท่านประธานสภา ฯ และสมาชิกสภาองค์การบริหารส่วนตำบลชีวาน**

ตามระเบียบกระทรวงมหาดไทยว่าด้วยวิธีงบประมาณขององค์กรปกครองส่วนท้องถิ่น พ.ศ. 2541 และที่แก้ไขเพิ่มเติม ข้อ 39 กำหนดว่า เมื่อสิ้นปีงบประมาณให้องค์กรปกครองส่วนท้องถิ่นประกาศรายงานการรับจ่ายเงินประจำปีที่สิ้นสุดนั้น ทั้งงบประมาณรายจ่ายและเงินนอกงบประมาณไว้โดยเปิดเผย ณ สำนักงานองค์กรปกครองส่วนท้องถิ่น เพื่อให้ประชาชนทราบภายในกำหนดสามสิบวัน นั้น

องค์การบริหารส่วนส่วนตำบลชีวาน ได้จัดทำรายงานการรับ - จ่ายเงินประจำปีงบประมาณ พ.ศ. 2564 ระหว่างวันที่ 1 ตุลาคม 2563 ถึง วันที่ 30 กันยายน พ.ศ. 2564 รายละเอียดดังต่อไปนี้

|  |  |  |
| --- | --- | --- |
| **ประเภทรายรับ** | | **รายรับจริง**  **( บาท )** |
| **รายได้จัดเก็บเอง** | |  |
|  | หมวดภาษีอากร | 12,378.36 |
|  | หมวดค่าธรรมเนียม ค่าปรับ และใบอนุญาติ | 386,706.60 |
|  | หมวดรายได้ทรัพย์สิน | 101,330.96 |
|  | หมวดรายได้จากสาธารณูปโภคและการพาณิชย์ |  |
|  | หมวดรายได้เบ็ดเตล็ด  -7- |  |
| **รายได้ที่รัฐบาลเก็บแล้วจัดสรรให้แก่องค์กรปกครองส่วนท้องถิ่น** | |  |
|  | หมวดภาษีจัดสรร | 16,067,956.01 |
| **รายได้ที่รัฐบาลอุดหนุนให้องค์กรปกครองส่วนท้องถิ่น** | |  |
|  | หมวดเงินอุดหนุนทั่วไป | 14,054,145.69 |
|  | หมวดเงินอุดหนุนเฉพาะกิจระบุวัตถุประสงค์ | 312,439.20 |
| **รวมรายรับ** | | 31,013,260.16 |

|  |  |  |
| --- | --- | --- |
| **ประเภทรายจ่าย** | | **รายจ่ายจริง**  **( บาท )** |
|  | งบกลาง | 8,314,760.70 |
|  | งบบุคลากร | 9,570,911.00 |
|  | งบดำเนินงาน | 3,294,664.92 |
|  | งบลงทุน | 1,904,200.00 |
|  | งบเงินอุดหนุน | 1,631,480.00 |
| **รวมรายจ่าย** | | 24,716,016.62 |

นายเฉลียว ชูแสง มีท่านใดสงสัย หรือจะซักถามอะไรอีกหรือไม่

ที่ประชุม ไม่มี

นายเฉลียว ชูแสง หากไม่มี ในวาะนี้เป็นการรายงานผลเพื่อทราบ

ประธานสภา

ที่ประชุม รับทราบ

* 1. **เพื่อพิจารณาอนุมัติโอนเงินงบประมาณรายจ่ายประจำปี พ.ศ. 2565 ครั้งที่ 1**

นายเฉลียว ชูแสง ขอเชิญ นายราเชนทร์ เพียรดี เลขานุการสภาได้ชี้แจงข้อกฎหมาย

ประธานสภา

นายราเชนทร์ เพียรดี ตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วน

เลขานุการสภา ท้องถิ่น พ.ศ. ๒๕๖๓ ข้อ ๒๗ การโอนงบประมาณรายจ่ายในงบลงทุน โดยการโอนเพิ่ม โอนลด ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น ตามข้อบัญญัติงบประมาณรายจ่ายประจำปี พ.ศ. 2565 แผนงานอุตสาหกรรมและการโยธา งานก่อสร้าง โครงการต่อเติมอาคารห้องประชุมสภาองค์การบริหารส่วนตำบลชีวาน หน้า ๒๑๒ งบประมาณที่ตั้งไว้ ๑,๖๐๐,๐๐๐ บาท ด้วยนโยบายของผู้บริหารมีโครงการที่จะก่อสร้างอาคารสำนักงานใหม่ในปี พ.ศ. ๒๕๖๖ ประกอบด้วยองค์การบริหารส่วนตำบล ชีวาน รายจ่ายบางรายการที่ตั้งไว้ไม่เพียงพอแก่การเบิกจ่าย จึงมีความจำเป็นจักต้องขออนุมัติโอนงบประมาณรายจ่ายตามข้อบัญญัติงบประมาณรายจ่ายประจำปี พ.ศ. 2565

ที่ประชุม รับทราบ

นายเฉลียว ชูแสง ขอเชิญ นายพงษ์ สินสวัสดิ์ นายกองค์การบริหารส่วนตำบลชีวานได้ชี้แจงรายละเอียด

ประธานสภา การโอนเงินงบประมาณรายจ่ายประจำปี พ.ศ. 2565 ครั้งที่ 1

-8-

นายพงษ์ สินสวัสดิ์ **ขออนุมัติโอนงบประมาณรายจ่ายประจำปีงบประมาณ พ.ศ. 2565**

นายก. อบต.ชีวาน ด้วยองค์การบริหารส่วนตำบลชีวาน มีความจำเป็นจักต้องขออนุมัติโอนงบประมาณรายจ่ายตามข้อบัญญัติงบประมาณรายจ่ายประจำปี พ.ศ. 2565 เนื่องจากมีรายจ่ายบางรายการที่ตั้งไว้ไม่เพียงพอแก่การเบิกจ่าย จึงอาศัยอำนาจตามความแห่งระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕๖๓ ข้อ ๒๗ การโอนงบประมาณรายจ่ายในงบลงทุน โดยการโอนเพิ่ม โอนลด ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น จึงขอโอนงบประมาณรายจ่ายโดยมีรายละเอียดดังต่อไปนี้

แผนงานอุตสาหกรรมและการโยธา งานก่อสร้าง โครงการต่อเติมอาคารห้องประชุมสภาองค์การบริหารส่วนตำบลชีวาน หน้า ๒๑๒ งบประมาณที่ตั้งไว้ ๑,๖๐๐,๐๐๐ บาท ขอโอนลดจำนวน ๒๕๐,๔๐๐ บาท งบประมาณคงเหลือจำนวน ๑,๓๔๙,๖๐๐ บาท เพื่อโอนสมทบสำหรับรายจ่ายดังรายการต่อไปนี้

1. **กองช่าง**

๑.๑ แผนงานอุตสาหกรรมและการโยธา หมวดค่าใช้สอย ประเภทรายจ่ายเพื่อให้ได้มาซึ่งบริการ งบประมาณที่ตั้งไว้ ๒๕๐,๐๐๐ .- บาท หน้า ๒๐๐ ขอโอนเพิ่มจำนวน ๕๐,๐๐๐ บาท

**เหตุผล** เพื่อจ้างออกแบบ เขียนแบบ อาคารสำนักงานองค์การบริหารส่วนตำบลแห่งใหม่

๑.๒ แผนงานอุตสาหกรรมและการโยธา หมวดค่าวัสดุ ประเภท วัสดุคอมพิวเตอร์ งบประมาณที่ตั้งไว้ ๓๐,๐๐๐ บาท หน้า ๒๐๘ ขอโอนเพิ่มจำนวน ๒๐,๐๐๐ บาท

**เหตุผล** เพื่อจัดทำรายงานประจำวันของช่างผู้ควบคุมงาน

**2. กองสวัสดิการสังคม**

2.1 แผนงานสังคมสงเคราะห์ หมวดค่าใช้สอย ประเภทรายจ่ายเพื่อให้ได้มาซึ่งบริการ งบประมาณที่ตั้งไว้ ๑๐,๐๐๐ บาท หน้า ๒๑๒ ขอโอนเพิ่มจำนวน ๑๔๐,๐๐๐ บาท

**เหตุผล** เนื่องจากมีการจ้างเหมาบริการบุคคลเพื่อปฏิบัติงานในกองสวัสดิการสังคม

**3. กองคลัง**

3.1 แผนงานบริหารงานคลัง หมวดเงินเดือน (ฝ่ายประจำ) ประเภทค่าตอบแทนพนักงานจ้าง หน้าที่ 115 งบประมาณ ที่ตั้งไว้ 184,560 บาท ขอโอนเพิ่มจำนวน 5,400 บาท

3.2 แผนงานบริหารงานคลัง หมวดค่าใช้สอย ประเภทค่าใช้จ่ายในการเดินทางไปราชการ

หน้าที่ 120 งบประมาณ ที่ตั้งไว้ 15,000 บาท ขอโอนเพิ่มจำนวน 20,000 บาท

* 1. แผนงานบริหารงานคลัง หมวดหมวดค่าใช้สอย ประเภทค่าลงทะเบียนในการฝึกอบรม หน้าที่ 120 งบประมาณที่ตั้งไว้ 20,000 บาท ขอโอนเพิ่มจำนวน 10,000 บาท

-9-

* 1. แผนงานบริหารงานคลัง หมวดค่าใช้สอย ประเภทค่าบำรุงรักษาและซ่อมแซม หน้าที่ 121 งบประมาณที่ตั้งไว้ 5,000.บาท ขอโอนเพิ่มจำนวน 5,000 บาท

**เหตุผล** ด้วยมีระเบียบ กฎหมาย เกี่ยวกับการจัดทำบัญชีที่ออกมาใหม่ จึงจำเป็นต้องให้พนักงานเข้ารับการอบรม เพื่อเรียนรู้ระเบียบ กฎหมาย เพื่อนำมาปฏิบัติงานได้อย่างถูกต้องและมีประสิทธิภาพ จึงขอให้ที่ประชุมได้พิจารณาอนุมัติต่อไป ขอบคุณครับ

นายเฉลียว ชูแสง ไม่ทราบว่า มีสมาชิกสภาท่านใดจะสอบถามหรือไม่ เมื่อไม่มีผมขอมติที่ประชุม

ประธานสภา หากเห็นชอบให้ยกมือขึ้นเหนือศีรษะ ขอมติที่ประชุม

มติที่ประชุม อนุมัติ 7 เสียง ไม่รับรอง - เสียง งดออกเสียง 2 เสียง

**5.**4  **พิจารณาคัดเลือกตัวแทนสมาชิกสภาเป็นคณะกรรมการตรวจรับรองรายงานการประชุมสภา**

นายเฉลียว ชูแสง ขอเชิญ นายราเชนทร์ เพียรดี เลขานุการองค์การบริหารส่วนตำบลชีวานได้ชี้แจง

ประธานสภา กฎหมายและระเบียบที่เกี่ยวข้อง

นายราเชนทร์ เพียรดี เรียนท่านประธานสภาและสมาชิกสภาทุกท่าน

เลขานุการสภา ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไข

เพิ่มเติมถึง ( ฉบับที่ 2 ) พ.ศ. 2554 หมวด 2 การประชุม ข้อ 33 รายงานการประชุมสภาท้องถิ่นทุกคราว ต้องให้คณะกรรมการตรวจรายงานการประชุมได้ตรวจสอบ แล้วให้ทำสำเนารายงานการประชุมซึ่งคณะกรรมการตรวจรายงานการประชุมได้ตรวจสอบแล้วขึ้นอย่างน้อยสองฉบับ เพื่อให้สมาชิกสภาท้องถิ่นได้มีโอกาสตรวจดูได้ก่อนเวลาประชุมไม่น้อยกว่าหนึ่งวันเพื่อให้สภาท้องถิ่นรับรองรายงานการประชุมนั้น

การแก้ไขถ้อยคำในรายงานการประชุมให้กระทำโดยมติของที่ประชุมสภาท้องถิ่น

รายงานการประชุมสภาท้องถิ่นทุกครั้ง อย่างน้อยจะต้องมีรายชื่อสมาชิกสภาท้องถิ่นที่มาประชุม ลาประชุม และขาดประชุม

ให้เลขานุการสภาท้องถิ่นปิดประกาศรายงานการประชุมที่สภาท้องถิ่นมีมติรับรองแล้วในที่เปิดเผย ณ สำนักงานองค์กรปกครองส่วนท้องถิ่น เพื่อให้ประชาชนทั่วไปทราบ

ข้อความใดๆ อันเกี่ยวกับความปลอดภัยหรือประโยชน์สำคัญขององค์กรปกครองส่วนท้องถิ่นผู้บริหารท้องถิ่นหรือสมาชิกสภาท้องถิ่นไม่น้อยกว่าหนึ่งในสามของสมาชิกสภาท้องถิ่นทั้งหมดเท่าที่มีอยู่อาจเสนอญัตติด้วยวาจาขอมิให้โฆษณา ถ้าที่ประชุมสภาท้องถิ่นมีมติเห็นชอบก็ให้เป็นไปตามที่ร้องขอ

ข้อ 34 เมื่อสภาท้องถิ่นได้รับรองรายงานการประชุมครั้งใดแล้ว ให้ประธานสภาท้องถิ่นลงชื่อในรายงานการประชุมนั้นไว้เป็นหลักฐาน

ที่ประชุม รับทราบ

นายเฉลียว ชูแสง ขอเชิญสมาชิกสภาได้เสนอรายชื่อผู้ที่มีความเหมาะสมที่จะเป็นผู้ตรวจรายงานการ

ประธานสภา ประชุมสภา ฯ ขอเชิญเสนอได้

นายสุพจน์ สินสวัสดิ์ เรียนท่านประธานสภาและสมาชิกสภาทุกท่าน ผมนายสุพจน์ สินสวัสดิ์

สอบต. หมู่ 6 สมาชิกสภาองค์การบริหารส่วนตำบลชีวาน หมู่ที่ 6 ขอเสนอชื่อ นายจำลอง แฟนพิมาย สมาชิกสภา หมู่ที่ 1 เป็นผู้รับรองรายงานการประชุมสภา ฯ ขอผู้รับรอง 2 ท่าน

-10-

นายบุญวิจิต คิดเห็น เรียนท่านประธานสภาและสมาชิกสภาทุกท่าน ผมนายบุญวิจิต คิดเห็น

สอบต. หมู่ 8 สมาชิกสภาองค์การบริหารส่วนตำบลชีวาน หมู่ที่ 8 ขอรับรองการเสนอชื่อ นายจำลอง แฟนพิมาย เป็นผู้ตรวจรายงานการประชุมสภา ฯ

นายเรืองศักดิ์ แดนสันเทียะ เรียนท่านประธานสภาและสมาชิกสภาทุกท่าน ผมนายเรืองศักดิ์ แดนสันเทียะ

สอบต. หมู่ 5 สอบต. หมู่ 5 ขอรับรองการเสนอชื่อ นายจำลอง แฟนพิมาย เป็นผู้ตรวจรายงานการประชุมสภา ฯ

นายเฉลียว ชูแสง ขอให้สมาชิกสภา ฯ ได้เสนอชื่อผู้ที่จะเป็นผู้ตรวจรายงานการประชุมสภา ฯ

ประธานสภา ท่านที่ 2 ขอเชิญเสนอได้

นายจำลอง แฟนพิมาย เรียนท่านประธานสภาและสมาชิกสภาทุกท่าน ผมนายจำลอง แฟนพิมาย สมาชิกสภา

สอบต.หมู่ 1 องค์การบริหารส่วนตำบลชีวาน หมู่ที่ 1 ขอเสนอชื่อ นายสุรัช ประสมทรัพย์ สมาชิกสภาองค์การบริหารส่วนตำบลชีวาน หมู่ที่ 4 เป็นผู้ตรวจรายงานการประชุมสภา ฯ ขอผู้รับรอง 2 ท่าน

นางนิตยา ไหวพริบ เรียนท่านประธานสภาและสมาชิกสภาทุกท่าน ดิฉันนางนิตยา ไหวพริบ สมาชิกสภา

สอบต.หมู่ 2 องค์การบริหารส่วนตำบลชีวาน หมู่ที่ 2 ขอรับรองการเสนอชื่อ นายสุรัช ประสมทรัพย์

เป็นผู้ตรวจรายงานการประชุมสภา ฯ

นายประสิทธิ์ อยากดี เรียนท่านประธานสภาและสมาชิกสภาทุกท่าน ผมนายประสิทธิ์ อยากดี สมาชิกสภา

สอบต. หมู่ 10 องค์การบริหารส่วนตำบลชีวาน หมู่ที่ 10 ขอรับรองการเสนอชื่อนายสุรัช ประสมทรัพย์

เป็นผู้ตรวจรายงานการประชุมสภา ฯ

นายเฉลียว ชูแสง ขอให้สมาชิกสภา ฯ ได้เสนอชื่อผู้ที่จะเป็นผู้ตรวจรายงานการประชุมสภา ฯ

ประธานสภา ท่านที่ 3 ขอเชิญเสนอได้

นางนิตยา ไหวพริบ เรียนท่านประธานสภาและสมาชิกสภาทุกท่าน ดิฉันนางนิตยา ไหวพริบ สมาชิกสภา

สอบต.หมู่ 2 องค์การบริหารส่วนตำบลชีวาน หมู่ที่ 2 ขอเสนอชื่อ นายประสิทธิ์ อยากดี

สมาชิกสภาองค์การบริหารส่วนตำบลชีวาน หมู่ที่ 10 เป็นผู้ตรวจรายงานการประชุมสภา ฯ ขอผู้รับรอง 2 ท่าน

นายจำลอง แฟนพิมาย เรียนท่านประธานสภาและสมาชิกสภาทุกท่าน ผมนายจำลอง แฟนพิมาย สมาชิกสภา

สอบต.หมู่ 1 องค์การบริหารส่วนตำบลชีวาน หมู่ที่ 1 ขอรับรองการเสนอชื่อ นายประสิทธิ์ อยากดี

เป็นผู้ตรวจรายงานการประชุมสภา ฯ

นายสุรัช ประสมทรัพย์ เรียนท่านประธานสภาและสมาชิกสภาทุกท่าน ผมนายสุรัช ประสมทรัพย์สมาชิกสภา

สอบต.หมู่ 4 องค์การบริหารส่วนตำบลชีวาน หมู่ที่ 4 ขอรับรองการเสนอชื่อ นายประสิทธิ์ อยากดี

เป็นผู้ตรวจรายงานการประชุมสภา ฯ

นายเฉลียว ชูแสง การเสนอชื่อเพื่อเป็นผู้ตรวจรายงานการประชุมสภา ครบทั้ง 3 ท่านแล้วคือ

1. นายจำลอง แฟนพิมาย สมาชิกสภา หมู่ที่ 1
2. นายสุรัช ประสมทรัพย์ สมาชิกสภา หมู่ที่ 4
3. นายประสิทธิ์ อยากดี สมาชิกสภา หมู่ที่ 10

ที่ประชุมจะมีการเสนอชื่อเพิ่มเติมหรือไม่ ถ้าไม่มีการเสนอชื่อเพิ่มเติม ถือว่าทั้งสามท่านเป็นผู้ที่ได้รับเลือก

ที่ประชุม รับทราบ


-11-

**ระเบียบวาระที่ 5** **เรื่องอื่น ๆ**

นายเฉลียว ชูแสง เรียนท่านสมาชิกสภาทุกท่าน ท่านใดมีเรื่องนำปรึกษาที่ประชุมสภาหรือเสนอเรื่องอื่นๆ

ประธานสภา ฯ ให้สภาได้รับทราบหรือพิจารณา ขอเชิญเสนอได้ เมื่อไม่มีท่านใดเสนอผมต้องขอขอบคุณสมาชิกสภา ผู้บริหาร รองผู้บริหารและผู้เข้าร่วมประชุมทุกท่านที่ได้เข้าประชุมโดยพร้อมเพียงกัน ทำให้การประชุมดำเนินการเป็นไปได้ด้วยความเรียบร้อย ขอขอบคุณอีกครั้ง ขอปิดประชุม

เลิกประชุม เวลา 12.00 น.

 ผู้บันทึก / ผู้จัดทำรายงานการประชุม

(นายราเชนทร์ เพียรดี)

เลขานุการสภาองค์การบริหารส่วนตำบลชีวาน

รายงานการประชุมฉบับนี้ได้รับรองจากสมาชิกสภาองค์การบริหารส่วนตำบลชีวานแล้ว

ในการประชุมสภาองค์การบริหารส่วนตำบลชีวานสมัยวิสามัญสมัยที่ 2 ครั้งที่ 1 / 2565

วันที่ 29 เดือนมีนาคม พ.ศ. 256๕

ลงชื่อ

( นายเฉลียว ชูแสง )

ประธานสภาองค์การบริหารส่วนตำบลชีวาน